
	Argumentai:
Atsižvelgiant į 2019 m. lapkričio 13 d. Vyriausybės kanceliarijoje vykusiame pasitarime dėl sodininkų bendrijų teisinio reglamentavimo priimtą sprendimą sudaryti palankesnes sąlygas sodininkų bendrijų likvidavimui, taip pat atsižvelgiant į sodininkų bendrijų daugkartinius kreipimusis akcentuojant problemą, kad dalis sodininkų bendrijų narių nesidomi ir nedalyvauja bendrijų veikloje, taip pat atsižvelgiant į 2019 m. lapkričio 19 d. registruotą pasiūlymą dėl bendrijos reorganizavimo, pertvarkymo ar likvidavimo tvarkos pakeitimo, siūlome pakeisti nustatytą balsų, reikalingų sprendimui dėl sodininkų bendrijos likvidavimo bendrijos susirinkime priimti, skaičių. Siūlome nustatyti, kad sprendimai dėl sodininkų bendrijų reorganizavimo, pertvarkymo ar likvidavimo yra priimami kvalifikuota 2/3 balsų dauguma, o toks balsavimas laikomas teisėtu, jeigu jame dalyvauja bent ½ visų sodininkų bendrijos narių.
Pasiūlymas:
Pakeisti keičiamo įstatymo  16 straipsnio  12 dalį ir ją išdėstyti taip:
„12. Bendrijos narių susirinkimo sprendimai dėl lėšų skolinimosi, dėl bendrijos reorganizavimo, pertvarkymo ar likvidavimo, taip pat sprendimai, priimami balsuojant raštu nesušaukus susirinkimo, yra teisėti, jeigu už juos balsuoja daugiau kaip 2/3 visų bendrijos narių. Bendrijos narių susirinkimo sprendimai dėl bendrijos reorganizavimo, pertvarkymo ar likvidavimo yra teisėti, jeigu juose dalyvauja 1/2 visų bendrijos narių ir už juos balsuoja daugiau kaip 2/3 balsavime dalyvaujančių asmenų.“





Teikia
Seimo nariai		

